google/wiki40b huggingface dataset:
Ελληνικές ευρωεκλογές 1981

Διορισμένοι ευρωβουλευτές (Ιανουάριος - Οκτώβριος 1981)

Από τον Ιανουάριο του 1981 έως τη διεξαγωγή των Ευρωεκλογών, οι εκπρόσωποι της Ελλάδας στο Ευρωπαϊκό Κοινοβούλιο ήταν διορισμένοι από τη Βουλή και η κατανομή των εδρών ήταν: Νέα Δημοκρατία 14, ΠΑΣΟΚ 7, ΕΔΗΚ 1, ΚΚΕ 1, ΚΟΔΗΣΟ 1.
Κάρεν Μπλίξεν

Βιογραφία

Η Κάρεν Μπλίξεν γεννήθηκε στο Ρούνγκστεντ της Δανίας τις 17 Απριλίου 1885. Ήταν κόρη του Βίλχεμ Ντίνεσεν και της Ίνγκεμποργκ Βέστεχολτς και αδελφή του Τόμας Ντίνεσεν. Η οικογένεια συσχετιζόταν με την βασιλική, αν και δεν είχε τίτλο. Ο πατέρας της αυτοκτόνησε το 1895, όταν η Κάρεν ήταν 10 χρόνων, επειδή διαγνώστηκε ότι είχε σύφιλη. Σπούδασε ζωγραφική στην Κοπεγχάγη, τη Ρώμη και το Παρίσι. Δημοσίευσε την πρώτη ιστορία της όταν ήταν 22 ετών.
To 1913, η Κάρεν Μπλίξεν παντρεύτηκε τον δεύτερο ξάδελφό της, τον Σουηδό βαρώνο Μπρορ φον Μπλίξεν-Φίνεκε και έτσι απέκτησε το τίτλο της βαρώνης. Οι δύο τους μετακόμισαν στην Αφρική για να στήσουν μια φυτεία καφεόδεντρων. Η φάρμα τους βρισκόταν στους πρόποδες των λόφων Νγκονγκ, περίπου 10 χιλιόμετρα από το Ναϊρόμπι. Σήμερα στη φάρμα λειτουργεί μουσείο για την Κάρεν Μπλίξεν. Τον χρόνο μετά τον γάμο τους, η Κάρεν διαγνώστηκε με σύφιλη και έλαβε για θεραπεία αρσενικό και υδράργυρο. Είναι πιθανό η κατάσταση της υγείας τα τελευταία χρόνια της να οφείλεται σε δηλητηρίαση από βαρέα μέταλλα. Το ζευγάρι δεν τα πήγαινε καλά λόγω διαφορετικής παιδείας και χώρισε το 1925. Η Κάρεν είχε γνωρίσει τα πρώτα χρόνια στην Κένυα τον Άγγλο κυνηγό Ντένις Φιντς Χάτον (Denys Finch Hatton) και μετά το διαζύγιό της ανέπτυξε μαζί του μια μακροχρόνια σχέση. Ο Χάτον πέθανε το 1931, όταν το αεροπλάνο του συνετρίβη.
Η Κάρεν γύρισε στην Δανία το 1931, σε ηλικία 46 ετών, και δεν επέστρεψε ποτέ στην Κένυα. Το 1937, δημοσίευσε το μυθιστόρημα Πέρα από την Αφρική, όπου περιγράφει τις εμπειρίες της από τα χρόνια που έζησε στην Αφρική. Το βιβλίο γράφηκε στα αγγλικά και εν συνεχεία μεταφράστηκε στα δανέζικα. Έζησε μέχρι τον θάνατό της στην Δανία. Οικονομικά την βοηθούσε η οικογένειά της, ενώ με τα έσοδα από τη συγγραφή των βιβλίων μπορούσε να πληρώνει για διάφορες υπηρεσίες, όπως για γραμματέα. Προς το τέλος της ζωής της, υπέφερε από γαστρικό έλκος και έτσι αφαιρέθηκε χειρουργικά το 1/3 του στομάχου της, η μόνη διαθέσιμη τότε θεραπεία. Πιθανόν σε αυτή την εγχείρηση οφείλεται η εικόνα υποσιτισμού που εμφάνιζε. Άλλοι υποστηρίζουν ότι είχε νευρική ανορεξία. Ήταν υποψήφια για να λάβει το βραβείο Νόμπελ Λογοτεχνίας το 1962, αλλά πέθανε τις 7 Σεπτεμβρίου του ίδιου έτους από υποσιτισμό.
Πανελλήνιο πρωτάθλημα ανώμαλου δρόμου γυναικών 2000

Το Πανελλήνιο πρωτάθλημα ανώμαλου δρόμου γυναικών 2000, διεξήχθη στις 13 Φεβρουαρίου στην Πηγή Τρικάλων σε απόσταση 6χλμ. Πρωταθλητής στο ομαδικό αναδείχθηκε ο Πανελλήνιος Γ.Σ.. Παράλληλα, έγιναν τα πανελλήνια πρωταθλήματα μικρών ηλικιών.
Αγία Τριάδα Αγίου Δημητρίου Ιωαννίνων

Γεωγραφία - Ιστορία

Η Αγία Τριάδα απέχει 29 χλμ. νότια από την πόλη των Ιωαννίνων, 7 χλμ. βόρεια από το Βαρλαάμ και 1,5 χλμ. δυτικά από τον κόμβο Αγίας Τριάδας της Ιόνιας Οδού. Είναι ένα από τα χωριά του Δυτικού Ξηροβουνίου που την περίοδο της τουρκοκρατίας αναφέρονταν ως "Κατσιαουνοχώρια" και ονόμαζαν Μπουράτσα. Με το παλιό όνομα είναι καταχωρημένο ως τσιφλίκι του καζά Ιωαννίνων και πληθυσμό 70 κατοίκων στην οθωμανικά στατιστικά κατάστιχα (σαλμανέ) του 1895. Αξιοθέατο της περιοχής θεωρείται το εξωκλήσι της Αγίας Παρασκευής, του 18ου αιώνα, το οποίο έχει κηρυχθεί ιστορικό διατηρητέο μνημείο από το 1965.

Διοικητικά

Ως κοινότητα συστάθηκε το 1928 με το ΦΕΚ 202Α - 01/10/1928 και έδρα το ίδιο. Σύμφωνα με το σχέδιο Καλλικράτης,  αποτελεί τη τοπική κοινότητα Αγίας Τριάδας που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 95 κατοίκους.
Φερδινάνδος της Γένουας

Βιογραφία

Ο Φερδινάνδος-Ουμβέρτος-Φίλιππος-Αδαλβέρτος ήταν ο πρωτότοκος γιος του Θωμά δούκα της Γένουας και της Ισαβέλλας των Βίττελσμπαχ κόρης του Αδαλβέρτου πρίγκιπα της Βαυαρίας. Το 1904 έγινε πρίγκιπας του Ουντίνε, πόλης στο Φρίουλι - Βενέτσια Τζούλια.
Ακολούθησε σταδιοδρομία στο Βασιλικό Ναυτικό και κατά τη διάρκεια του Α΄ Παγκοσμίου Πολέμου είχε το βαθμό του πλοιάρχου. Διοικούσε ένα Τορπιλοφόρο Σκάφος Καταστροφής και στο τέλος του πολέμου τιμήθηκε για την προσωπική του ανδρεία με μετάλλιο. Το 1917 διορίστηκε αρχηγός μίας Επιτροπής για τον Πόλεμο της Ιταλίας από ηγετικά στελέχη πολιτικών και επιχειρηματιών, όπως ο Γουλιέλμο Μαρκόνι, που επισκέφθηκαν τις ΗΠΑ για τη σύναψη οικονομικών και εμπορικών συμφωνιών και την αύξηση της συνεργασίας των δύο λαών, ώστε να βοηθηθεί η ιταλική πολεμική προσπάθεια.
Το 1930 αντιπροσώπευσε τον εξάδελφό του Βίκτωρ-Εμμανουήλ Γ΄ κατά τη στέψη του Χαϊλέ Σελασιέ Α΄ ως αυτοκράτορα της Αιθιοπίας. Το 1931 απεβίωσε ο πατέρας του και τον διαδέχθηκε ως δούκας της Γένουας. Κατά τη σταδιοδρομία του στο Ναυτικό προήχθη σε ναύαρχο της Άνω Αδριατικής.
Στις 12 Ιουνίου 1946, έπειτα από δημοψήφισμα, η βασιλεία καταργήθηκε. Το 1963 απεβίωσε στο Μπορντίγκερα της Λιγουρίας άτεκνος και τον διαδέχθηκε ο επόμενος αδελφός του Φιλιβέρτος.

Οικογένεια

Το 1938 νυμφεύτηκε στο Τορίνο τη Μαρί-Λουιζία Αλλιάγα κόμισσα Γκαντόλφι, Ιταλίδα ευγενή, αλλά δεν απέκτησαν απογόνους.
Γιώργος Λιάνης

Βιογραφικό

Γεννήθηκε στις 2 Σεπτεμβρίου 1942 στο Αμύνταιο Φλώρινας. Είναι πρώτος εξάδελφος της Δήμητρας Λιάνη και ανηψιός του καθηγητή και υπουργού Γιώργου Λιάνη και του υποστράτηγου Κωνσταντίνου Λιάνη. Σπούδασε στο Χημικό Τμήμα του Αριστοτελείου Πανεπιστημίου Θεσσαλονίκης. Στα νεανικά του χρόνια υπήρξε ποδοσφαιριστής του Ηρακλή Θεσσαλονίκης στην Α΄Εθνική.
Ήταν βασικός μάρτυρας στη δίκη των πρωταιτίων της Χούντας καταθέτοντας σημαντικά έγγραφα, αλλά και μαγνητοφωνημένες συνομιλίες που είχε αποκτήσει με στοιχεία κατά των Γ. Παπαδόπουλου, Ι. Λαδά και Δ. Ιωαννίδη. 
Εξελέγη Βουλευτής Φλώρινας με το ΠΑΣΟΚ τον Ιούνιο του 1989 και επανεξελέγη τον Νοέμβρη του 1989, το 1990, 1993, 1996, 2000, 2004, 2007 και 2009. Διετέλεσε Υφυπουργός Αθλητισμού στο Υπουργείο Πολιτισμού στα διαστήματα 1993-1996 και 2002-2004.
Στις 14 Ιουνίου 2011 αποχώρησε από την Κοινοβουλευτική Ομάδα του ΠΑΣΟΚ, αρνούμενος να ψηφίσει το Μεσοπρόθεσμο πρόγραμμα εξυγίανσης της ελληνικής οικονομίας.
BeWelcome

Οργάνωση

Η χρήση του BeWelcome είναι χωρίς χρέωση και επιτρέπει στον οποιονδήποτε να γνωρίσει ταξιδιώτες από όλο τον κόσμο και να εξασκήσει την ανταλλαγή φιλοξενίας. Για την εγγραφή, είναι απαραίτητο να συμπληρωθεί ένα προφίλ, όπου ευαίσθητες πληροφορίες, όπως διεύθυνση και όνομα, είναι δυνατό να μη φαίνονται σε όλους.
Μετά την εγγραφή, τα μέλη μπορούν να έρθουν σε επαφή με άλλα μέλη ώστε να συναντηθούν, να πάρουν περισσότερες πληροφορίες ή να ζητήσουν διαμονή. Αυτή η φιλοξενία δεν είναι τελείως καθορισμένη για το πώς θα γίνει και οι λεπτομέρειες ορίζονται από τα άτομα που ενδιαφέρονται, με τον όρο ότι παραμένει μη εμπορική. Η αναγκαία επικοινωνία τους, γίνεται μέσω μηνυμάτων, και προστατεύεται έτσι η μυστικότητα της διεύθυνσης email (ηλεκτρονικού ταχυδρομείου). Όταν τα μέλη τελικά γνωριστούν, μπορούν να αφήσουν σχόλιο στην ιστοσελίδα, περιγράφοντας την εμπειρία με τον φιλοξενούμενο ή τον οικοδεσπότη. Αυτό το σύστημα σχολίων, επιτρέπει την ασφαλή και αποτελεσματική ανταλλαγή μεταξύ μελών και τη δημιουργία εμπιστοσύνης. Το σχέδιο υποστηρίζεται από εθελοντές, που δουλεύουν σε ομάδες. Η μη κερδοσκοπική οργάνωση πίσω από το BeWelcome είναι εγγεγραμμένη στη Rennes της Γαλλίας.

Ιστορία

Το BeWelcome είναι το αποτέλεσμα ενός σχεδίου που δημιουργήθηκε τον Οκτώβρη του 2006, από δυσαρεστημένους εθελοντές του δικτύου Hospitality Club που ίδρυσαν την επίσημη μη κερδοσκοπική οργάνωση BeVolunteer που είναι εγγεγραμμένη στη Rennes και που διαχειρίζεται την ιστοσελίδα BeWelcome.

Couchsurfing

Ο Tony Espinoza, o CEO του Couchsurfing, δήλωσε ότι οι πρεσβευτές του Couchsurfing δεν επιτρέπεται να αναφέρουν το BeWelcome στα προφίλ τους ή στη διάρκεια συναντήσεων, επειδή πιστεύει ότι “η χρησιμότητα του BeWelcome είναι αμφίβολη. Ειλικρινά δεν πιστεύω πως βοηθάει τους ταξιδιώτες κάποιος που το προωθεί”.
Άγιος Βασίλειος Αχαΐας

Ιστορικά στοιχεία

Στην αρχαιότητα στην ανατολική του πλευρά (περιοχή Χατζέικα-πράσινο λιμανάκι) ήταν κτισμένη η πόλη Πάνορμος όπως αναφέρεται από τον Παυσανία στα «Αχαϊκά». Συμπληρωματικά η αρχαία Πάνορμος, κατά τον Παυσανία τοποθετείται γεωγραφικά ανάμεσα στο ακρωτήριο Ρίου και το ακρωτήριο Δρέπανο απέχουσα  ισόποσα 10  στάδια (αρχαία μονάδα μέτρησης αντιστοιχούσα με 192 μέτρα περίπου).
Η αρχαία Πάνορμος φαίνεται στους χάρτες των αποικιών της αρχαίας Ελλάδας στην νότια Ιταλία (Magna Greccia - Paestum). Το σημερινό Παλέρμο στην Σικελία μεταφράζεται ως Πάνορμος. Η Πάνορμος χαρτογραφείται και μεταγενέστερα στην Χάρτα του Ρήγα Φεραίου. Επίσης στη ναυμαχία της Ναυπάκτου που έγινε στις 17 Οκτωβρίου του 1571 με τους Οθωμανούς, με αφορμή τον έλεγχο των στενών Ρίου - Αντιρρίου αναφέρεται και η Πάνορμος ως το απάνεμο λιμάνι όπου οι συμμαχικές δυνάμεις επιδιόρθωσαν τα πλοία τους από τις ζημιές που είχαν υποστεί.
Η πρώτη γνωστή ναυμαχία που έγινε στον Πατραϊκό  Κόλπο (Καλυδώνιος Κόλπος) καταγράφηκε από το Θουκυδίδη και φέρεται να έγινε το τρίτο έτος του Πελοποννησιακού πολέμου και συγκεκριμένα το 429 π.χ. Στη ναυμαχία αυτή, που έγινε  μεταξύ της Πάνορμου  και της Ναυπάκτου, αντικρούσθηκε ο Πελοποννησιακός στόλος, ο οποίος ήταν συγκεντρωμένος στο φυσικό λιμάνι της Πάνορμου, τη σημερινή περιοχή "Τεκές" αποτελούμενος από πλοία της Σπάρτης και των αποικιών της Κορίνθου, εναντίον ενός στόλου αποτελούμενου από πλοία της Αθηναϊκής Συμμαχίας με νίκη του στόλου της Αθηναϊκής Συμμαχίας.
Οι πρώτοι κάτοικοί του κατάγονταν από τα Γουναριάνικα (έναν από τους οικισμούς της περιοχής της Νωνάκριδας). Οι κάτοικοι κατέβηκαν και εγκαταστάθηκαν στην ευρύτερη περιοχή του Ρίου στο δεύτερο μισό του 19ου αιώνα. Μετέφεραν από τη Νωνάκριδα την εικόνα της Αγίας Κυριακής και έχτισαν την εκκλησία του Αγίου Βασιλείου από όπου πήρε το όνομα το χωριό, που αρχικά ονομαζόταν Γουναριάνικα. Ως ιδρυτής του χωριού φέρεται ο γιατρός Φαίδωνας Διαμαντόπουλος, το όνομα του οποίου φέρει η ομώνυμη κεντρική πλατεία όπου στεγάζεται και το σημερινό κοινοτικό γραφείο. Από τις αφηγήσεις των παλαιών κατοίκων, ο προαναφερόμενος είχε συγγενική σχέση (γαμπρός) με τον Αλέξη Σολιώτη, οπλαρχηγό της επανάστασης του 1821 πού δρούσε στην περιοχή των Κλουκινών, όπως αλλιώς ονομαζόταν η ευρύτερη περιοχή της Νωνάκριδος.

Τοπωνύμια

Το σημερινό "Πράσινο Λιμανάκι", ονομαζόμενο και «Ντεκές», φέρει την ονομασία του από παλαιό Οθωμανικό ησυχαστήριο (μοναστήρι) της περιοχής. Άλλα τοπωνυμία της περιοχής είναι: τα «Γολέμια», το «Σαλιάνι», το «Τραγάνι», η «Παλιόλακα», ο «Βορρός», του «Κεφαλά», του «Αλέξη», τα «Περιστερέϊκα», η «Σμερτούλα», τα «Περιβολάκια» και του «Μούσκουρα».
Φραγκίσκος των Μεδίκων

Βιογραφία

Γεννήθηκε στο παλάτσο Πίτι της Φλωρεντίας και ήταν ο τέταρτος γιος του Κόζιμο Β΄ μεγάλου δούκα της Τοσκάνης και της Μαρίας-Μαγδαληνής των Αψβούργων, κόρης του Καρόλου Β΄ αρχιδούκα της Έσω Αυστρίας.
Μεγάλωσε μαζί με τον τριτότοκο αδελφό του Ματίας. Το 1621 απεβίωσε ο πατέρας του και τον διαδέχθηκε ο πρωτότοκος αδελφός του Φερδινάνδος Β΄. Αδελφές του ήταν η Μαργαρίτα, σύζυγος του Οντοάρντο Φαρνέζε δούκα της Πάρμας και η Άννα, σύζυγος του Φερδινάνδου-Καρόλου των Αψβούργων, αρχιδούκα της Πέραν Αυστρίας.
Ακολούθησε στρατιωτική σταδιοδρομία. Το 1631 επισκέφθηκε τη Βιέννη μαζί με τον αδελφό του Ματίας και τη μητέρα του, με σκοπό να συναντήσει τον θείο του Φερδινάνδο Β΄ των Αψβούργων-Αυστρίας. Κατά τον Τρικονταετή Πόλεμο πολέμησε στη μάχη του Λούτσεν, αλλά οπισθοχώρησε. Ο αδελφός του Φερδινάνδος Β΄ τον επέπληξε για τη συμπεριφορά του αυτή σε μία μετέπειτα συνάντησή τους. Κατά τη διάρκεια της πολιορκίας του Ρέγκενσμπουργκ της Βαυαρίας, απεβίωσε από την πανώλη, το 1634, άγαμος.
Ουίλλιαμ Θάκερυ

Βιογραφία

Από εύπορη οικογένεια, άρχισε να σπουδάζει στο Καίμπριτζ αλλά διέκοψε τις σπουδές του για να ταξιδέψει στην Γαλλία και στην Γερμανία, όπου στην Βαϊμάρη γνώρισε τον Γκαίτε.
Επέστρεψε στην Αγγλία και σπούδασε νομικά, έχοντας όμως συγγραφική κλίση αγόρασε ένα φιλολογικό περιοδικό, του οποίου έγραφε την περισσότερη ύλη. Η έκδοση του περιοδικού και η χρεωκοπία τραπεζών όπου είχε επενδύσει, εξανέμισαν την περιουσία του, πράγμα που τον έκανε (όπως έγραψε ο ίδιος) «πρώτης τάξεως ηθικολόγο». Έφυγε τότε στο Παρίσι για να σπουδάσει ζωγραφική κι εκεί γνώρισε την Ισαβέλλα Σόουι, κόρη ενός Άγγλου συνταγματάρχη. Την παντρεύτηκε, έκαναν τρεις κόρες και έζησαν για λίγο ευτυχισμένοι μέχρι το 1840, οπότε η Ισαβέλλα παρεφρόνησε λόγω της απώλειας της δεύτερης κόρης τους.
Τα περισσότερα έργα του Θάκερυ δημοσιεύονταν σε συνέχειες στα περιοδικά όπου έγραφε και τα κριτικά του άρθρα καθώς επίσης και σε φυλλάδια. Μετά τον Μπάρρυ Λύντον (1844) και το Βιβλίο των Σνομπ, ήρθε το Πανηγύρι της Ματαιοδοξίας (1848) που τον έκανε διάσημο και τον απήλλαξε από τα οικονομικά προβλήματα.
Συνέχισε να γράφει και να ταξιδεύει σε Ευρώπη και Αμερική μέχρι τον αιφνίδιο θάνατό του το 1863.
Οι φιλολογικές κριτικές του ήταν αυστηρότατες, η κοινωνική κριτική, της κενοδοξίας ιδίως στον Μπάρρυ Λύντον ήταν καυστική, και το Βιβλίο των Σνομπ δεν χρειάζεται σχόλια. Στο Πανηγύρι της Ματαιοδοξίας οι τυχοδιώκτες αντιπαρατίθενται στους ηθικούς χαρακτήρες. Οι τελευταίοι δικαιώνονται ανεπιφύλακτα από τον συγγραφέα, που δεν παύει όμως να βλέπει με κάποια συμπάθεια και τους πρώτους.
Γουλιέλμος Β΄ της Βαυαρίας

Διαδοχή

Πριν τον θάνατό του έβαλε τους ευγενείς να ορκιστούν ότι θα υπηρετούν την θυγατέρα του Ζακλίν, κόμισσα του Αινώ, η οποία ήταν το μόνο παιδί που είχε αποκτήσει με την σύζυγο του Μαργαρίτα της Βουργουνδίας, δούκισσα της Βαυαρίας κόρη του Φιλίππου του Τολμηρού την οποία είχε παντρευτεί το 1385, την ίδια εποχή η αδελφή του Μαργαρίτα της Βαυαρίας παντρεύτηκε τον Ιωάννη τον Άφοβο. 
Μετά τον θάνατό του ωστόσο (1417) ξέσπασε εμφύλιος πόλεμος μεταξύ της κόρης του Ζακλίν και του αδελφού του Ιωάννη επισκόπου της Λιέγης. Ήταν η τελευταία πράξη στον εμφύλιο πόλεμο μεταξύ των Χουκ και των Κόντ πριν το Αινώ και η Ολλανδία περάσουν στην Βουργουνδία.
Ο Γουλιέλμος Β΄ πέθανε από λοίμωξη, που προήλθε από δάγκωμα σκύλου. 
Το δουκάτο της Βαυαρίας-Στράουμπινγκ διανεμήθηκε στο δουκάτο της Βαυαρίας και στο δουκάτο της Βαυαρίας-Μονάχου (1429)
Πρωθυπουργός του Λεσότο

O Πρωθυπουργός του Λεσότο είναι ο αρχηγός της κυβέρνησης στη χώρα. Με βάση το Σύνταγμα της χώρας, θα πρέπει να υπάρχει ένας Πρωθυπουργός που διορίζεται από το Βασιλέα με πρόταση του Συμβουλίου του Κράτους. To πρόσωπο αυτό είναι ο επικεφαλής του κόμματος που φαίνεται να διαθέτει την πλειοψηφία των εδρών στο Κοινοβούλιο. Ο Πρωθυπουργός διορίζει το υπουργικό συμβούλιο.

Ιστορικό

Ο πρώτος αρχηγός κυβέρνησης ήταν ο Σεχονιάνα Νεεμία Μαζεριμπάνε, ο οποίος ήταν πρωθυπουργός της Μπασουτολάνδης από το Μάιο ως τον Ιούλιο του 1965. Ο διάδοχός του, Λεαμπούα Τζόναθαν είναι μέχρι στιγμής ο μακροβιότερος στο αξίωμα, καθώς κυβέρνησε επί 21 χρόνια, ως την ανατροπή του σε πραξικόπημα το 1986. Ακολούθησε η στρατιωτική διακυβέρνηση από το Στρατιωτικό Συμβούλιο, η οποία διήρκεσε από το 1986 ως το 1993. Επόμενος πρωθυπουργός ανέλαβε ο Ντσου Μοχέλε, για τις περιόδους 1993 ως 1994 και 1994 ως 1998. Μετά τη διεξαγωγή των βουλευτικών εκλογών του 1998, νέος πρωθυπουργός έγινε ο Πακαλίτα Μοσισίλι, το κόμμα του οποίου αναδείχθηκε νικητής και στις εκλογές του 2002 και του 2007. Μετά την 16ετή πρωθυπουργία του Μοσιζίλι και τις εκλογές του 2012, πρωθυπουργός ορκίστηκε ο Τομ Ταμπάνε. Έπειτα από την εκλογική ήττα του τελευταίου στις γενικές εκλογές του 2015, πρωθυπουργός ανέλαβε ξανά ο Μοσισίλι. Δύο χρόνια αργότερα, η κυβέρνηση του Μοσισίλι κατέρρευσε με πρόταση μομφής και νικητής των πρόωρων εκλογών αναδείχθηκε ξανά ο Ταμπάνε, ο οποίος επέστρεψε στην πρωθυπουργία.
Περιφερειακή Ενότητα Βορείου Τομέα Αθηνών

Συγκοινωνιακή σύνδεση

Ο οδικός δακτύλιος του συγκροτήματος σχηματίζεται από την Εθνική Οδός Αθηνών-Λαμίας στα δυτικά, την επαρχιακή οδό Διονύσου βόρεια, τη Λεωφόρο Μαραθώνος και την Περιφερειακή Υμηττού στα ανατολικά και την Περιφερειακή των Τουρκοβουνίων νότια. Το συγκρότημα τέμνει κάθετα η Λεωφόρος Κηφισίας και οριζόντια η Αττική Οδός. Σημαντικοί οδικοί άξονες είναι μεταξύ άλλων η Λεωφόρος Κύμης (Θρακομακεδόνες), η Λεωφόρος Ηρακλείου, η Λεωφόρος Δουκίσσης Πλακεντίας και η Σπύρου Λούη.
Το συγκρότημα εξυπηρετείται από τη πράσινη (Ηλεκτρικός) και τη μπλε γραμμή του μετρό και τον προαστιακό σιδηρόδρομο.
Διοργανώσεις Ε.Π.Σ. Δωδεκανήσου 2012–13

Για την περίοδο 2012–13, η Ένωση Ποδοσφαιρικών Σωματείων Δωδεκανήσου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Δωδεκανήσου.
Ο Γ.Σ. Φοίβος Κρεμαστής κατέκτησε το πρωτάθλημα και το κύπελλο.
Στράτος Τζώρτζογλου

Βιογραφία

Σπούδασε στη Σχολή Θεάτρου Τέχνης Κάρολου Κουν. Συνεργάστηκε στο θέατρο με σκηνοθέτες όπως οι: Κάρολος Κουν, Μίνως Βολανάκης, Ζυλ Ντασσέν, Σπύρος Ευαγγελάτος, Ρούλα Πατεράκη, Ανδρέας Βουτσινάς και στον κινηματογράφο με σκηνοθέτες όπως οι Θεόδωρος Αγγελόπουλος, Παντελής Βούλγαρης, Μιχάλης Κακογιάννης, Νίκος Παναγιωτόπουλος.
Το 1990, συνεργάστηκε για τη ΕΡΤ με την Κατρίν Ντενέβ στο «365 μέρες γέννηση». Στο εξωτερικό, το 1994 συνεργάστηκε με την Eva Bergman στην ταινία «One Love and the Other», στην οποία ήταν συμπρωταγωνιστής με την Lena Endre. Το 2004 συνεργάστηκε με τον Michelle Favart στην ταινία «Le Dernier Monsieur des Balcans» και έπαιξε στο έργο της Λείας Βιτάλη «Roast Beef» με τη Sarah Douglas στο Riverside Studio in Hammersmith στο Λονδίνο.

Προσωπική ζωή

Ήταν παντρεμένος με την επίσης ηθοποιό Μαρία Γεωργιάδου με την οποία έχουν αποκτήσει ένα γιο, τον Αλκιβιάδη, το 1997. Στις 8 Ιουνίου 2019 παντρευτηκε στην Κρητη με την Σοφία Μαριόλα.Έχει ασπαστεί την Καμπάλα που είναι μια μορφή ιουδαϊκού μυστικισμού.
Εθνόσημο της Γρενάδας

Το εθνόσημο της Γρενάδας υιοθετήθηκε μετά την ανεξαρτησία της, το 1974 και δείχνει έναν θυρεό, ο οποίος χωρίζεται σε τέσσερα μέρη από ένα χρυσό σταυρό. Στο κέντρο αυτού του σταυρού απεικονίζεται το πλοίο «Σάντα Μαρία» του Κολόμβου. Στον πρώτο και στον τελευταίο τομέα -πάνω δεξιά και κάτω δεξιά- υπάρχει το χρυσό βρετανικό λιοντάρι σε κόκκινο φόντο, ενώ στους άλλους τομείς βρίσκονται χρυσά μισοφέγγαρα, έξω από τα οποία ξεφυτρώνει ένας κρίνος. Πάνω από το θυρεό υπάρχει ένα χρυσό στέμμα, με πολλά κλαδιά από θάμνους μπουκαμβίλιας επάνω σε αυτό. Μέσα στο άνθος βρίσκονται επτά κόκκινα τριαντάφυλλα, που συμβολίζουν τις επτά κοινότητες της Γρενάδας. Το σύμβολο το κρατάει ένα αρμαντίλο, που στέκεται εμπρός από ένα καλαμπόκι. Στην άλλη άκρη βρίσκεται ένα περιστέρι, που στέκεται μπροστά από μια μπανανιά. Όλα αυτά βρίσκονται σε περιοχή με γρασίδι με μια λίμνη, πάνω στην οποία βρίσκεται μια κορδέλα που φέρει το ρητό: Ever conscious of God we aspire, build and advance as one people. («Πάντα έχοντας επίγνωση του Θεού που θαυμάζουμε, χτίζουμε και προοδεύουμε ως ένας λαός»).
Φράστα Άρτας

Διοικητικές μεταβολές

Ο οικισμός αναγνωρίστηκε το 1940 και προσαρτήθηκε στην κοινότητα Αγνάντων. Το 1997 ο οικισμός εντάχθηκε στο Δήμο Αγνάντων και το 2010 εντάχθηκε στο Δήμο Δήμο Κεντρικών Τζουμέρκων.

Τοποθεσία και πρόσβαση

Ο οικισμός γειτνιάζει με τους οικισμούς της τοπικής κοινότητας Αγνάντων.
Κύριλλος Βλαδιμήροβιτς της Ρωσίας

Βιογραφία

Ήταν ο πρωτότοκος γιος του Βλαδίμηρου Αλεξάνδροβιτς μεγάλου δούκα της Ρωσίας και της Μαρίας, κόρης του Φρειδερίκου-Φραγκίσκου Β΄ δούκα του Μεκλεμβούργου-Σβερίν. 
Γεννήθηκε στο ανάκτορο Τσάρσκογιε Σελό, Νότια της Πετρούπολης. Δευτερότοκος αδελφός του ήταν ο Αλέξανδρος Γ΄ αυτοκράτορας της Ρωσίας. Ο Κύριλλος απεβίωσε το 1938 στο Νεϊγύ της Γαλλίας σε ηλικία 62 ετών και τάφηκε στο Φρήντχοφ αμ Γκλόκενμπερκ του Κόμπουρκ.
Εμίλ Εγκέ

Βιογραφικά στοιχεία

Γεννήθηκε στις 18 Ιουλίου 1813 στο Παρίσι και σε ηλικία μόλις είκοσι ετών αναγορεύτηκε διδάκτορας της φιλολογίας. Δίδαξε ελληνικά από το 1834 σε διάφορα εκπαιδευτήρια του Παρισιού. Το 1840 ονομάστηκε καθηγητής agrégé της Ελληνικής φιλολογίας στην Σορβόνη και από το 1855 έγινε τακτικός καθηγητής. Διατέλεσε μέλος της Ακαδημίας των Επιγραφών και ισόβιος επίτιμος πρόεδρος του Συλλόγου προς διάδοση των Ελληνικών γραμμάτων στην Γαλλία.
Πέθανε στις 30 Αυγούστου του 1885 στη Ρουαγιά (Royat) και τάφηκε στο κοιμητήριο του Μονπαρνάς, κοντά στον τάφο του Αδαμάντιου Κοραή.
 Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Κική

Κική, ελληνικό γυναικείο κύριο όνομα, αρκετά συνηθισμένο, υποκοριστικό ονομάτων όπως Αγγελική, Βασιλική, Κυριακή, ή ακόμα Υακίνθη, Καθολική κτλ.
Ερωτικά παιχνίδια ρόλων

Τα ερωτικά παιχνίδια ρόλων, είναι μια μορφή παιχνιδιού ρόλων με σεξουαλική συμπεριφορά, όπου δύο ή περισσότεροι άνθρωποι συμφωνούν να έχουν ανάλογους ρόλους, πάνω σε μια ερωτική φαντασίωση. Το πόσο σοβαρά αντιμετωπίζονται οι ρόλοι μέσα στο παιχνίδι, εξαρτάται από τους ανθρώπους που συμμετέχουν σε αυτό, αλλά και το σενάριο. Αυτό μπορεί να είναι οτιδήποτε από απλό και προσωρινό, έως σενάριο με λεπτομέρειες και επιμελημένο, γεμάτο από κοστούμια ή και χειρόγραφα. Σχεδόν οποιοσδήποτε ρόλος θα μπορούσε να γίνει υλικό μιας βάσης, για μια ερωτική εμπειρία, και δεν υπάρχει κανένα όριο, στα αντικείμενα που μπορεί ένα άτομο να θεωρήσει σεξουαλικά.
Άρπυιες

Ετυμολογία

Η σύνδεση του πτηνού Άρπυια με τα όντα αυτά είναι κάτι παραπάνω από σαφής, λόγω της εμφάνισής του και των -όντως- ισχυροτάτων γαμψωνύχων του. Η ίδια η λέξη παραπέμπει ευθέως στο ρήμα αρπάζω, αυτό όμως αφορά μόνο στην ηχητική ρίζα της και όχι την ετυμολογική, όπως λανθασμένα πιστεύεται, διότι ο συσχετισμός με σκοπό την ερμηνεία της δασύτητας, δεν ευνοείται από την γεννήτορα λέξη αρεπυία, η οποία οξύνεται: [ΕΤΥΜΟΛ. Άρπυια < Αρεπυία, αβέβαιης ετυμολογίας παράλληλος τύπος (πρβλ. ορόγυια-όργυια), από τον οποίο προήλθε η πρώτη με συγκοπή του ε λόγω των περιβαλλόντων φθόγγων ρ και π. Η υπόθεση ότι η λέξη αποτελεί ουσιαστικοποιημένη μετοχή παρακειμένου σε -υια, χωρίς αναδιπλασιασμό (πρβλ. άγυια, αίθυια), από τη ρίζα του ρήματος ρέπτομαι «τρέφομαι, αποζώ», δεν ικανοποιεί μορφολογικά και σημασιολογικά].
Αντώνιος Νικολόπουλος

Ο Αντώνιος Νικολόπουλος ήταν αγωνιστής του 1821.

Βιογραφικά στοιχεία

Η καταγωγή του ήταν από το χωριό Λογκάστρα της επαρχίας Μυστρά και από παλιά οικογένεια κλέφτικη γνωστή στην Πελοπόννησο. Πολέμησε τους Τούρκους ακόμα πριν ξεκινήσει η Επανάσταση. Με την έναρξη της επανάστασης ο Νικολόπουλος πρώτος φάνηκε με τους στρατιώτες από τον Μυστρά και στρατοπέδευσε στο χωριό Κερασιές για να προετοιμάσει την πολιορκία της Τριπολιτσάς μαζί με τους Μαυρομιχαλαίους. Δυστυχώς, οι Τούρκοι την νύχτα της Ανάστασης αιφνιδίασαν τον φρουρό και επιτέθηκαν στο ανοχύρωτο στρατόπεδο διαλύοντας τον στρατό. Ο Νικολόπουλος με πολλούς από τους συγγενείς του ταμπουρώθηκε σε ένα έρημο εκκλησάκι και άρχισε αμυνόμενος να σκοτώνει τους Τούρκους. Αντιλήφτηκε όμως ότι η μάχη ήταν ανώφελη και έδιωξε τους συγγενείς του για να γλυτώσουν, μένοντας μόνος με τον ψυχογιό του μαχόμενος πολλή ώρα.
Δεύτερος Πόλεμος της Τσετσενίας

Προτεινόμενη ταινία

Ο Αιχμάλωτος του Καυκάσου του Σεργκέι Μποντρόφ, 1996, αντιπολεμική ταινία για τον πόλεμο της Τσετσενίας, βασισμένη σε διήγημα του Λέοντος Τολστόι (υποψήφια για Όσκαρ καλύτερης ξένης ταινίας, 1996)
Στέφανος Κωνσταντινίδης

Σε συλλογικό επίπεδο

Γεννήθηκε το 1905 στην Έδεσσα. Ξεκίνησε το ποδόσφαιρο από τον τοπικό Μέγα Αλέξανδρο και το 1926 πήρε μεταγραφή για την ΑΕΚ. Το 1928 πήγε στο Γουδί και την επόμενη χρονιά επέστρεψε στην ΑΕΚ, με τη φανέλα της οποίας έκλεισε την καριέρα του το 1934.

Στην Εθνική Ελλάδας

Το ντεμπούτο του με την Ελλάδα πραγματοποιήθηκε στις 7 Απριλίου 1929, στον πρώτο ιστορικά αγώνα της Ελλάδας εναντίον της Β' Ιταλίας, στο Γήπεδο Λεωφόρου Αλεξάνδρας.
Συνολικά αγωνίστηκε 6 φορές τη γαλανόλευκη φανέλα, την περίοδο 1929-1932.